open-index/open-wikipedia-markdown huggingface dataset:
Kapalo banda

Kapalo banda

iyolah danau kaciak nan sangajo dibuek dek manusia untuak digunoan untuak ma agiah ayia sawah jo ladang, sabananyo kapalo banda iko banyak kagunoannyo kok lai digunoan saelok-eloknyo dakhanyo ma agiah ayia sawah jo ladang sedo pi juo dapek digunoan manjadi objek wisata, beda jo kapalo banda taram nan ado dikawasan didataran tenggih payakumbuah nan masuak bagian bukik barisan sumatera barat.

Kapalo banda taram iko mulai terkenal sarato banyak wisatawan karano pamandanganyo nan rancak di media sosial.

## Rujukan
Michael D. Higgins

**Michael Daniel Higgins** () marupoan saurang Presiden Irlandia nan ka-9 manjabaik sajak 11 Nopember 2011 manggantian Mary McAleese.

Rakyaik Irlandia mangenal Higgins sabagai sosok nan manentang parang di Irak. Dirinyo pun manarik paratian katiko mamprotes kadatangan mantan Presiden AS Ronald Reagan pado 1987 silam. Higgins pun malakukan protes tahadap embargo lauik nan diterapkan Israel di wilayah Gaza.

Presiden nan dikenal juo sabagai panyair iko, memang dipuja dek rakyatnya. Namun, ado satu kalamahan dari Higgins, umuanyo saaik iko alah mancapai 70 taun untuak maso jabatan tujuah taun ka muko.

## Referensi

## Pranala luar

* Okezone.com
* Biography at Áras an Uachtaráin website
Aren Florentinus van den Berg

**BERG, A.F. van den**. {*Aren Florentinus van den Berg*}, adolah saurang pagawai pamarintah diperkapalan Belanda. Berg tibo ka daerah Minangkabau manjadi pagawai VOC. Nan pado wakatu pemerintahan Balando di Minangkabau, Berg pernah manjadi sabagai Asisten Residen nan pernah manjadi wakil diwakatu panandatanganan pajanjian nan panyarahan Kerajaan Pagaruyung dari Sultan Alam Bagagar Syah kapado pamarentah Hindia Belanda  pado tanggal 10 Februari 1821 di Padang.

## Referensi
Randang Lokan

**Randang lokan** marupokan salah satu makanan khas masyarakaik di Kanagarian Indopuro, Kecamatan Pancung Soal, Kabupaten Pesisir Selatan. Makanan iko babahan dasa jinih sipuik nan iduik di aliran Batang Aia Indopuro. Makanan ko alah ado sajak ratusan taun nan lalu dalam masyarakaik Indopuro. Bilo salamo ko nan tanamo randang sabagai sajinih masakan tradisional di daerah Sumatera  Barat nan babahan baku utamo dagiang jawi atau kabau, mangko makanan ko manjadian sipuik batang aia sabagai bahan baku utamo. Hal ko disababkan dek karano sipuik tasabuik cukuik banyak iduik di tapian batang aia sarato manganduang banyak gizi jo protein nan tinggi. Randang lokan manjadi samba utamo nan musti ado dalam acara-acara adaik di Indopuro sarupo acara baralek lainnyo.

## Rujuakan
Tanam paksa kopi

**Tanam paksa kopi** adolah kabijakan pamarentah kolonial Balando di Minangkabau sajak taun 1847. Kabijakan tanam paksa kopi iko ado dalam surek kaputusan Gubernur *Sumatra’s Westkust* Michealis (q.v) tertanggal 1 November 1847. Isi dari surek kaputusan iko mangatokan satiok kaluarga nan ado tanah dan iklim nan cocok untuak tanaman kopi, diwajibkan mananam kopi sebanyak 150 batang. Sado hasil panen kopi dijua ka gudang-gudang kopi nan alah disadiokan di kota-kota panghasia kopi. Pado tahun-tahun partamo sistem tanam paksa kopi iko dijalankan, pamarentah hanyo mambali kopi nan elok. Upah nan ditarimo panduduak dari kabijakan nan ditantukan pamarentah haragonyo jauah labiah murah dari harago panjualan kapado saudagar asiang nan barado di Padang. Pabedoan harago nan ditantukan dek kabijakan pamarentah kolonial Balando mancapai tigo kali lipek labiah randah dari harago nan ditawarkan dek saudagar asiang.

## Referensi
Masjid Perak

**Musajik Perak Kotogadang**, didirian sabalun indonesia merdeka, tapeknyo pado taun 1937 dek togo tokoh muhammadiyah, iyolah H Mashudi, H mudzakir, jo KH Amir. sasudah dibangun sajak 3 taun silam taun 1940, untuak salanjuiknyo dapek digunoan dek para jamaah.
Nasi punjung

**Nasi punjung** marupoan makanan tradisional masyarakaik desa Sibak, Kecamatan ipuh, Kabupaten Muko-muko. Nasi punjung dianggap sabagai makanan wajib nan mesti ado pado palaksanaan kagiatan nan bernuansa adaik dan syara’, sarupo pado acara pesta perkawinan, acara syukuran dan acara kesenian tradisional. Di sampiang itu maghidangkan nasi punjung marupoan suatu bantuak prilaku mambayia dando karano alah malakuan kasalahan sarupo dalam hal perkawinan, indak mamatuhi ketentuan adaik dan babuek sumbang salah ditangah masyarakaik.

## Caro Pambuatan
Adonan mambuat nasi punjung sangaik sederhana, iyolah bareh katan atau barah puluik, santan karambie dan kunyik. Adoanan itu dimasak di dalam pariuak belanga. Proses mamasak samo dengan proses mamasak nasi biaso, nan mambedaannyo nasi punjung jo nasi biaso iolah nasi punjung mamakai pawarna nan barasa dari kunyik. Satiok warga nan hadir mesti manyasuaian diri jo format acara, manjago sikap sahinggo indak marusak acara khususnyo caro nan bernuansa adaik dan warga nan hadir di agia ijin untuak mancubo nasi punjung sasudah di perkenankan dek tertua adaaik. Artinyo, jenis makanan tradisional iko bafungsi untuak panyampurnaan palaksanaan caro dan kagiatan rasmi banuansa adaik jo syarak.

## Referensi
Sekolah Raja

**Sakolah Rajo** disabuik  juo namo lainnyo *Kweekschool*. Sakolah adolah suatu tempek wadah pandidikan untuak paserta didik menima ilimu,  Sakolah Rajo marupoan alaik alternatif nan dapek dimanfaaikan untuak masyarakaik dalam maraiah ilimu pangatahuan. Sakolah iko didirian di kota Bukittinggi pado taun 1857, nan mano tujuan pandirian sakolah iko iyolah untuak mamanuhi permintaan tanago karajo guru untuak Sakolah Dasar nan banyak bamunculan sajak adanyo Taman Paksa Kopi.

## Konstribusi
 Taun 1873 *Kweekschool* atau Sakolah Rajo barado dalam tahap pamuloan, mutu lulusan sakolah iko indak ado bedanyo jo tamatan Sakolah Dasar lainnyo. Namun sasudah dilakuan pabaikan  dari segi fasilitas, kurikulum sarato jo pola panarimoan murid, kabaradoan Sakolah Rajo mulai ado pabedoan nan dirasoan dek masyarakaik. Pambaharuan tu yakninyo marubah pola panarimoan murid, namun kontribusi Sakolah Rajo sabagai lambago pandidikan tinggi.

## Referensi
Surau Jambatan Basi

**Surau Jambatan Basi** (panamoan dalam bahaso Indonesia: *Surau Jembatan Besi*) adolah surau nan didirian dek Syekh Abdullah Ahmad pado taun 1895, nan talotak di lembah kota Padangpanjang sabalah Barat, manuju arah jalan pamandian Lubuak Mato Kuciang. Panamoan surau ko terinspirasi dari sabauh jambatan basi nan baru sajo dibangun dek pamarentahan Balando. Surau Jembatan Besi acok juo disabuik jo singkatan **SBJ**. Pamiliahan lokasi ko batujuan untuak mamudahan anggota jamaah untuak maambiak wudhu jo basuci, dan juo lataknyo nan indak jauah dari pasa, sampai SBJ rami juo dikunjuangi dek panggaleh pasa. SBJ juo dijadikan tampek maadoan wirid pengajian satiok malam Jum’at, sabalun hari pasar di Padangpanjang yaitu ari Jum’at.

Pado taun 1905 Syekh Abdullah Ahmad digantikan dek sobaiknyo Daud Rasyidi dek inyo pindah ka kota Padang. Syekh Daud barasa dari Nagari Balingka, sakitar 13&nbsp;km sabalah selatan Bukittinggi.  Pado kapemimpinan Syekh Daud di SBJ, inyo maagiah pelajaran kitab-kitab pado murik-muriknyo nan wakatu itu alah mulai banyak nan datang dari sakitar Padangpanjang.

Pado taun 1907, Syekh Daud ka pai ka Mekah, inyo manyarahan kapamimpinan SBJ ka adiaknyo Syekh Lathif Rasyidi. Indak lamo Syekh Latif mamimpin SBJ, inyo maningga pado taun 1909. Kapamimpinan SBJ kudian dibaliakan pado Syekh Daud dan kudian disarahkan pado Syekh Abdul Karim Amrullah, nan labiah akrab diimbau jo namo H. Rasul.

Dibawah kapamimpinan H. Rasul surau itu samakin maju, baiak dari mutu pandidikannyo maupun dari jumlah muriknyo. Muriknyo indak anyo barasa dari Sumatera Barat tapi juo lua Sumatera Barat saroman nan barasa dari Aceh, Tapanuli jo Malaysia. Pado maso kapamimpinan H. Rasul, SBJ samakin tanamo dan marupoan sumber inspirasi tabantuaknyo Sumatera Thawalib nan kudian manjadi PERMI.

## Rujuakan
B. Andoeska

**B. Andoeska** adolah urang nan pandai manciptakan lagu-lagu pasanan Bupati dan Walikota. Inyo dilahiakan di Koto Anau, Kabupaten Solok, tanggal 11 Februari 1948, basuku Tanjuang. Oleh gaeknyo, iolah Syamsudin samo Saima, inyo diagieh namo Baharudin. Adapun Andoeska adolah singkatan dari *Anak Dusun Kota Anau*.

## Rujuakan
Zusneli Zubir

**Zusneli Zubir, M. Hum.** () adolah saurang panaliti di bidang sejarah nan kini iko bakarajo di Balai Pelestarian Nilai Budaya (BPNB) Sumatera Barat. Di bidang sosial, inyo aktif dalam Himpunan Wanita Karya (HWK).

= Pendidikan =
Zusneli manamaik-an S-1 sejarah di Universitas Andalas pado 1987. Setelah itu, ia malanjuik-an S-2 di Universitas Gadjah Mada (tamaik 2006). Pado 2016, ia pernah manjadi kandidat Direktur Sejarah dan Direktur Kesenian di Dirjenbud, Kementerian Pendidikan dan Kebudayaan Republik Indonesia.

Zusneli aktif dalam organisasi profesi Masyarakat Sejarawan Indonesia dan Wanita Penulis Indonesia serta organisasi sosial Himpunan Wanita Karya dan Gebu Minang.

## Karya
* *Dari Pingitan hingga Karier: Perjalanan Tokoh perempuan Minangkabau Menantang Tradisi*
* *A. Chaniago H.R. Datuk Rajo Sampono: Pembuka Historiografi Tradisional Minangkabau (1983–1993)*
* *Kekerasan Terhadap Perempuan Minangkabau Masa Pendudukan Jepang (1942–1945)*
* *Pendudukan Jepang di Lembang Jaya: Pengaruhnya terhadap Kehidupan Ekonomi Masyarakat (1942–1945)*
* *Sumpur Kudus dalam Perjalanan Sejarah Minangkabau (1942–1965)*
* *Undang-undang Otonomi Daerah dan Implementasinya di Sumatera Barat (1945–1974)*
* *Sejarah Perkebunan dan Dampaknya bagi Perkembangan Masyarakat di Onderafdeeling Banjoeasin en Koeboestrekken Keresidenan Palembang*
* *Dukun Patah Tulang dan Obatan Tradisional di Nagari Koto Anau*
* *Asimilasi dan Integrasi Etnis di Kawasan Jakabaring seberang Ulu Palembang (1972-2011)*
* *Dukun Bayi Nagari Koto Anau: Potret Pengobatan Tradisional (1979-2012)*
* *Koto Anau Dalam Tijauan Sejarah dan Wisata* (2011)
* *Kaur Dalam Tinjauan Histriografi Tradisional* (2011)
* *A. Chaniago H.R. Datuk Rajo Sampono: Pembuka Historiografi Tradisional Minangkabau (1983–1993)* (2013)

## Rujuakan
Persatuan Guru Agama Islam

**Persatuan Guru Agama Islam (PGAI)** adaloh sabuah limbago nan tagak taun 1919. Limbago ko mandapek pangasahan dari pamarintah Hindia Balando pado taun 1920. Adopun tujuan dari limbago iko iolah untuak manjago martabaik, mampaelokan nasib, mambarian bantuan kapado guru-guru agamo Islam, mamajuan jo mampaelokan pangajaran agamo Islam, managakan sikolah Islam sarato mausahoan kabebasan dalam pangambangan agamo Islam.

Salah satu usaho PGAI dalam rangko mawujudan tujuannyo iyolah jo managakan Sakolah Normal Islam nan disabuik jo *Kulliatul Mua’allimi Islamiah* pado taun 1931. Sakolah iko dikhususan untuak nan alah manamaikan pandidikannyo di Sumatra Thawalib, Diniyah, jo Tarbiyah. Sasudah itu pado taun 1940, PGAI mambukak baliak sakolah tinggi nan punyo duo fakultas iyolah Fakultas Syariah (Agamo) jo Fakultas Pandidikan jo Bahaso Arab. PGAI bajalan indak hanyo dalam janjang pandidikan sajo, tapi dalam lapangan pambinaan anak yatim iyo pulo nan alah bajalan sajak taun 1931.

## Referensi
Masjid Rotowijayan

**Masjid rotowijayan** Didirian pado taun 1790 M, masjid iko talatak di Jalan Rotowijayan. Masjid iko  Babedo jo Masjid Gedhe Mataram Kotagede, Masjid Suronatan (Rotowijayan) mamiliki bangunan nan jauah labiah ketek , saroman mushola. Letaknya di depan pintu gerbang masuak Kamandungan Lor (Keben) Keraton Yogyakarta sedikit serong ka selatan. Awalnya masjid iko dulunya dihuni dek Abdi Dalem Suranata. Yakni Abdi dalem nan barasa dari golongan santri nan merangkap manjadi prajurit keraton. Hingga saaik iko Masjid Suronatan iko masih aktif digunoan untuak keperluan ibadah salat limo waktu. Terlebih lataknyo nan barado di dakek wisata Keraton Yogyakarta mambuek masjid iko selalu dipenuhi ole  pengunjung pado jam-jam salat.
Masjid Margoyuwono

**Masjid Margoyuwono** iolah suatu bangunan masajik nan manjadi cagar budayo di kota Yogyakarta, tapeknyo di jalan Langenastran lor 9, kelurahan Panembahan, kecamatan Kraton, Yogyakarta. Masajik ko dibangun dek urang nan mangaleh batiak nan banamo Pawiro yuwono pado taun 1943. Dimana peletakan batu pertamanya adolah pado tanggal 28 Maulud 1874 dan dirasmian pado 29 Agustus 1943.  Ketika Yogyakarta manjadi ibukota Republik Indonesia, masjid iko digunoan sabagai tampek ibadah para Mentri dan  pembesar nan ado di Yogyakarta.  Pado saaik sekarang, masjid iko dikelola dek yayasan Margoyuwono dan dijadikan sabagai tampek ibadah sakaliguih sabagai tampek kagiatan  Keagamaan lainnya.

## Referensi
Pedoman Masyarakat

**Padoman Masyarakat** adolah majalah keagamaan nan tabit di Medan dan kamudian menyebar ka saluruah Nusantara pado masa panjajahan Balando di awal abaik ka-20. Pangalola utamo Padoman Masyarakat adolah Haji Abdul Malik Karim Amrullah nan tanamo jo Buya Hamka. Buya Hamka dan Padoman Masyarakat adolah duo hal nan saliang barkaitan. Lewaik majalah ko, Buya Hamka mangaluakan pikiran hebaik nan disukoi para intelek di saluruah Nusantara.

Majalah Padoman Masyarakat dibantuak sabagai media dakwah jo kabudayaan Islam jo motto "Mamajukan pangatahuan jo paradaban badasarkan Islam". Babarapo karya Hamka nan tanamo dalam Padoman Masyarakat antaro lain adolah Tasawuf Modern dikumpuan dalam rubrik Bahagia dan Tenggelamnya Kapal Van Der Wijk dari kumpulan carito roman basambuang di rubrik Sastra. Majalah Padoman Masyarakat bafungsi untuak mancadiakkan anak bangso dan mangobarkan sumangaik perjuangan rakyaik Indonesia untuak meraih kemerdekaan basamo jo majalah Islam lainnyo misalnyo Panji Islam di Medan dan Adil di Solo.

## Referensi
Kincia badendang

***Kincia Badendang*** bamulo Katiko Agus Taher Masih dinas di balitang provinsi Sumatera Barat, Agus Taher ditunjuak sabagai Koordinator Panitia saminar *Tanah Ulayat dan Budayo Padi Minangkabau* nan diselenggarokan samo Yayasan Padi di Indonesia (YAPADI) Pado taun 2005 ,  Katuo YAPADI Pado maso itu adolah Dr. Sjarifuddin Baharsyah.

## Muncuanyo Ide Kincia Badendang
dimaso itu, katiko mangawani “Duo Mantan” Mentan RI, Prof. Dr Syarfuddin Baharsyah dan Prof. Dr. Justika Baharsyah, Samo ahli benih beken dari IPB Bogor, katiko itu Agus Taher sangaik takasan Samo kincia Aia nan biaso manumbuak padi barubah manjadi Panumbuak Kopi, Dimaso itu , peninjauan lapang dibuek dalam rangko mancari Tampek museum padi nan Pas untuak Sumatera Barat, Sabagai bagian Dari kagiatan saminar.

Katiko Saminar YAPADI itulah saurang Ahli irgasi UNAND manyampaikan makalah mambahas Kincia aia sabagai sabuah kaarifan lokal etnik minangkabau dalam budayo Padi, Maso itulah Agus Taher Ingek Katiko ado Kincia aia nan dijadikan sabagai panumbuak Kopi di Tabek Patah Katiko itu.

Dari Sikolah ado Ide bagaimano caro mambuek Kincia Badendang , Angan-Angannyo , Kincia badendang dapek di tempaikan di tampek wisata nan mampunyoi aliran aia Jo  babeda beda katinggian , misal di Aia Tajun Lambah Anai

## Referensi
Libanon

**Republik Libanon** adolah sabuah nagara di Timua Tangah, sapanjang Lauik Tangah, jo babatasan jo Suriah di utara jo timur, jo Israel di selatan. Bandera Libanon manampilan sabuah pohon aras bawarna hijau jo latar balakang putiah, diapik dek duo garih sirah horisontal di ateh jo bawahnyo. Karano kaanekaragamannyo nan sektarian, Libanon manganut sabuah sistem politik kusuih, nan dikenal sabagai konfesionalisme, nan dimaksudan untuak mambagi-bagi kakuasaan samarato mungkin di antaro aliran-aliran agamo nan babeda-beda.

Sabalun Parang Sudaro Libanon (1975-1990), nagara iko manikmati katanangan jo kamakmuran nan relatif, didorong dek sektor pariwisata, patanian, jo pabankan dalam ekonominyo. Libanon dianggap sabagai ibukota pabankan di dunia Arab jo umumnyo dianggap sabagai "Swiss di Timua Tangah" Dek karano kakuatan finansialnyo, Libanon juo manarik banyak bana wisatawan, hinggo ibukotanyo, Beirut, dirujuak dek banyak urang sabagai "Parisnyo Timur Tangah."

Sagiro satalah parang, ado banyak upayo untuak maghiduikan kambali ekonominyo jo mambangun kambali infrastruktur nasionalnyo. Pado awal 2006, stabilitas nan cukuik gadang alah tacapai di hampia saluruah nagari, rekonstruksi Beirut hampia salasai, jo samakin banyak wisatawan asiang nan tibo ka resort-resort Libanon. Namun, Parang Libanon 2006 manimbulan korban sipil jo militer, karusakan hebat pado infrastruktur sipil, kp pangungsian gadang-gadangan dari 12 Juli 2006 hinggo gancatan sanjato dibalakukan pado 14 Agustus 2006. Pado September 2006, pamarintah Libanon alah manbalakuan rancano pamuliahan awal na  ditujukan untuak mambangun kambali properti nan dihancuran dek sarangan-sarangan Israel di Beirut, Tirus, jo desa-desa lainnyo di bagian salatan Libanon.

## Pranala luar

*  Situs web reami pemerintqh Lebanon 
*  Situs web kadutaan besar Lebanon di Washington, D.C.
*  Situs web Lebanon
Pangkalan udaro Sutan Sjahrir

**Pangkalan udaro Sutan Sjahrir** (sabalumnyo banamo **Palabuahan udaro Tabiang**) adolah sabuah pangkalan militer bagi Tentara Nasional Indonesia Angkatan  Udaro (TNI-AU) di Padang, Indonesia. Balokasi sakitar 9&nbsp;km dari pusek kota nan laweh 84,20 hektar, Pangkalan udaro ko marupoan pangkalan militer Tipe B. Sabalum manjadi pangkalan milter, pangkalan udaro ko adolah Bandara Tabiang nan malayani penerbangan-penerbangan komersial untuak kota Padang. Mulai 22 Juli 2005, kasado penerbangan sipil dari Bandara Tabiang dialihan ka Palabuahan udaro Internasional Minangkabau.

## Insiden dan kecelakaan

* Pado tanggal 13 Oktober 2012, sabuah pesawat Boeing 737-200 Sriwijaya Air, registrasi PK-CJD nan baoperasi sabagai Sriwijaya Air Penerbangan 21 manuju Minangkabau dari Medan, sacaro indak sangajo mendarat di palabuahan udaro iko. Indak ado dari 96 panumpang dan 4 awak pasawat nan taluka, dan kadua pilot kamudian disuspensi dan ditanyai dek KNKT.

## Rujuakan
Disambiguasi makna

Dalam linguistik komputasi, **disambiguasi makna** atau **pengawataksaan makna** ( (WSD)) adolah masalah terbuka pemrosesan bahasa alami barupo proses identifikasi makna kato polisemi nan digunoan pado suatu kalimat. Panyalasaian masalah iko antaro lain badampak tahadok relevansi mesin pencari, pamacahan anafora, koherensi atau kepaduan, sarato inferensi atau penyimpulan.

Teknik-teknik nan dapaik diterapkan antaro lain adolah :

* metode berbasis kamus nan manggunoan rujuakan dari sumber leksikal
* metode pembelajaran mesin terbimbing nan mengajarkan suatu penggolong untuak satiok kato pado contoh korpus nan dimaknai sacaro manual
* metode tanpa bimbingan nan menggolongkan badasarkan kemunculan kata.

Dari babagai metode ini, metode belajar terbimbing adolah algoritme nan paliang barasil sampai saaik ini.

 Panalitian disambiguasi makna kato bahasa Inggris alah mancapai tingkek ketepatan (akurasi) nan cukuik tinggi pado babagai kelas kata dan sintaksis. Ketepatan di tingkek kasa (homograf) alah barasil malewati 90%, sadangkan ketepatan di tingkek nan labiah haliuh berkisar antaro 59%–69% .

## Catatan kaki


## Lihat pula

* Ambiguitas
Perak, Malaysia

**Perak Darul Ridzuan** (Jawi: ڨيرق) adaloh nagaro bagian di Malaysia dan nan Gadang kaampek. Namo *Perak* kamungkinan barasa dari warno perak timah, sumber dayo alam Perak dahulu kala.

Perak babatehan jo kedah di utara, Provinsi Yala di timur lauik, Penang di Barat Laut, Pahang jo Kelantan di Timur, Selangor di selatan jo Selat Malaka di Barat.

Ibukota Perak talatak di Ipoh sadangkan ibukota karajaannyo barado di Kuala Kangsar. Kota-kota pantiang lainnyo tamasuak Taiping jo Taluak Intan (dahulu banamo Taluak Anson). Pulau Pangkor adolah sabuah pulau ketek di lapeh pantai nan manyadiokan aktivitas sarupo *snorkeling*.

## Namo
Namo rasmi adolah Perak Darul Ridzuan. Perak bararti silver dalam bahaso Inggris, namo iko diasosiasikan jo kabaradaan tambah timah nan bawarna perak. Pado taun 1890an, perak kayo ka kagiatan panambangan timah tagadang di dunia sabagai salah satu bahan parhiasan Karajaan Inggris kala itu. Ado pulo nan manyabuikkan bahaso namo Perak barasa dari warno ikan di aie janiah nan bakilau sarupo warno perak. Darul Ridzuan adolah namo kahormatan dalam bahaso Arab nan bararti "Tanah" atau "Tampek Tingga" nan panuah barakaik.

## Sijarah
Ado lagenda nan mangatokan karajaan Hindu Malayu manyabuikkan Gangga Nagara di barat lauik Perak. Panamuan arkeologis mangindikasikan kabaradoan nagari Perak alah ado samanjak era pra-sajarah.

Sajarah modern manyabuikkan Perak bamulo dari kajatuhan Sultan Malaka. Rajo Muzaffar Shah (putra suluang Raja tarakhir Sultan Malaka, Sultan Mahmud Shah), malarikan diri dari panakluakan Portugis pado taun 1511 dan mandirikan sisa karajaanyo di area sungai Perak pado taun 1528. Manjadi daerah nan kayo ka paanambangan timah, kakuasaanyo tarancam dari serbuan dari lua.

## Daerah
Perak mampunyoi daerah. Mereka adolah:

## Liek pulo

* Pariwisata di Perak

## Rujuakan

## Pranala lua

* (Inggirih) Malaysia Travel Guide: Perak 
* (Inggirih) Perak  - Articles about Perak
* (Inggirih) Project Sitiawan - Networking Sitiawanians Globally: Sitiawan, _Perak
Gokyo Ri

**Gokyo Ri** (bahaso Nepali, aratinyo *Puncak Gokyo*) adolah salah satu puncak bakatinggian 5,357 m (17,575 kaki) di wilayah Khumbu di pagunuangan Himalaya Nepal. Lataknyo di sabalah barat gletser Ngozumpa, iyolah gletser tagadang di Nepal jo dipakiroan tagadang di Himalaya kasadonyo. Kampuang Gokyo (4,750&nbsp;m, 15,583&nbsp;kaki di ateh pamukoan lauik), talatak di kaki Gokyo Ri, tadiri dari babarapo rumah batu jo tamasuak salah satu pakampuangan tatinggi di dunia. Dari Gokyo Ri dapek dicaliak puncak-puncak gunuang nan bakatinggian 8,000 meter labiah: Gunuang Everest, Lhotse, Makalu, jo Cho Oyu. Danau-danau Gokyo barado juo di wilayah ko.

Dari Namche Bazaar manuju Gokyo, biasonyo mamakan wakatu tigo ari. Dek karano kamiringannyo nan cukuik tinggi, mangko labiah banyak pandaki nan mangalami sakik katinggian (*altitude sickness*) di jalua iko daripado jalua ka dasar Gunuang Everest, walau jarak horizontalnyo labiah pendek. Walaupun tigo ari cukuik taraso lamo untuak pandaki nan labiah profesional, namun urang dapek malakuan aklimatisasi nan labiah baiak di babarapo tingkek katinggian, sabalun mancapai kampuang Gokyo.

Jalua Gokyo tamasuak jalua pandakian nan cukuik rami. Jalua ko baakia di Gokyo Ri, di mano para pandaki biasonyo babaliak lai juo manuruni jalua ko ka tampek awalnyo mulai. Tadapek jalua pandakian alternatif dakek ujuang selatan Gletser Ngozumpa jo sabalah selatan Danau Taujun. Jalua alternatif ko manuju timur malalui Cho La, suatu salo gunuang di katinggian 5,420&nbsp;m (17,782&nbsp;kaki), nan kudian batamo jo jalua utama Pangkalan Dasa Everest (Everest Base Camp).

Wakatu nan paliang tapek untuak mamulai pandakian iolah pagi buto, karano pado patangahan pagi kabuik mulai muncua. Biasonyo para pandaki mulai barangkek pado saaik muncuanyo cahayo patamo, walaupun langik baawan. Dek itu acok para pandaki dapek labiah dulu mancapai puncak daripado kabuik, sainggo dapek manamui pamandangan nan jaleh jo rancak di ateh galombang awan kabuik. Kok cuaco sadan tarang cahayo labiah elok di wakatu sanjo, daripado pagi. Babarapo pandaki manunggu matoari tabanam di puncak, namun paralu jaket angek jo lampu kapalo untuak pajalanan baliak di wakatu akia sajo wakatu langik mulai kalam.

Indak jauah di sabalah utara jalua utamo Gokyo tadapek ciek lai puncak nan labiah tinggi, banamo Ngozumpa Ri. Tinggi puncak tu  di ateh pamukoan lauik.


Gokyo Ri, Gokyo Lake, Nepal, Himalayas.jpg|Gokyo Ri
Gokyo, Ngozumpa Glacier, Nepal.jpg|Ngozumpa dicaliak dari puncak Gokyo Ri
Everest, Lhotse and Makalu from Gokyo Ri.jpg|Everest, Lhotse jo Makalu dicaliak dari puncak Gokyo Ri


## Panorama

## Caliak juo

* Cho La (Nepal)
* Namche Bazaar
* Pangkalan Dasa Everest

## Rujuakan

## Pautan lua

* Gokyo Ri
*
Lukla

**Lukla** () adolah kota ketek di wilayah Khumbu Pasanglhamu di Distrik Solukhumbu, nan tamasuak dalam Provinsi No. 1 di sabalah timur lauik Nepal. Kota ko talatak di katinggian 2,860 metres (9,383, sarato marupoan tampek nan populer untuak para pangunjuang nan ka datang ka Pagunuangan Himalaya dakek Gunuang Everest. Walaupun namo Lukla baarati *tampek nan banyak kambiang jo domba*, anyo saketek ewan-ewan ko nan dapek ditamuan di sinan kini ko.

Lukla mampunyai ciek palabuahan udaro ketek nan malayani wilayah ko, sarato bamacam-macam toko jo panginapan nan marupoan tampek manginap para wisatawan jo pandaki gunuang, nan maidangkan makanan-makanan barat jo paralatan pandakian nan diparaluan.

Dari Lukla, para pandaki ka mamakan wakatu duo ari untuak mancapai kampuang Namche Bazaar, tampek baranti untuak malakuan aklimatisasi katinggian untuak nan nio mandaki labiah lanjuik lai.

Pado bulan Agustus 2014, pamarentah Nepal maumumkan baso ka dibangun jalanan baaspal patamo nan maubuangkan Kathmandu ka Lukla.

## Palabuahan udaro

Lukla dilayani dek Palabuahan udaro Tenzing-Hillary. Kutiko cuaco mamungkinkan, kapa tabang bamasin duo Dornier Do 228s jo de Havilland Canada Twin Otters malakuan panabangan rutin di siang ari antaro Lukla jo Kathmandu. Palabuahan udaro Lukla punyo landasan pacu nan sabana pendek jo curam, acok juo ditambah jo cuaco nan buruak, sainggo babarapo kacilakoan fatal panah tajadi. Badar udara ko disabuik sabagai palabuahan udaro nan paliang babahayo di dunia.

## Pandakian
Pandakian manuju Kala Patthar atau Pangkalan Dasa Everest (Everest Base Camp) dapek dilakuan dari Lukla malalui Phakding (2,622 m, atau 8,603 kaki), kudian manuju Namche Bazaar. Para pandaki biasonyo barangkek dari Lukla pagi ari, dan mancapai Phakding sanjo jo mainok samalam di panginapan di sinan. Dari Lukla biasonyo mamakan wakatu duo ari untuak mancapai Namche Bazaar, di mano para pandaki acok malakuan aklimatisasi babarapo ari. Kok dipasoan sabananyo dapek juo dari Lukla ka Namche Bazaar ditampuah salamo saari (8-10 jam) bajalan indak baranti, tapi iko indak dianjuakan dek karano resiko sakik katinggian (*altitude sickness*) dapek maningkek. Satalah dari Namche Bazaar, pajalanan kudian ka malalui Tengboche, Pangboche, Dingboche, Lobuche, inggo ka Gorakshep. Dari Gorakshep, para pandaki kudian ado nan mandaki manuju Kala Patthar, ado pulo nan manuju Pangkalan Dasa Everest.

## Iklim

## Rujuakan

## Pautan lua

* Hiking Everest from Lukla, GoNOMAD feature article
* "The Lukla Airport Experience"  article and photos on GearJunkie.com.
* "Most Dangerous airport in the world" Lukla Airport video
* http://www.virtualtourist.com/travel/Asia/Nepal/Lukla-1299158/TravelGuide-Lukla.html  Lukla Travel Guide
* "Lukla Flight Scheduled"
Mũi Né

**Mui Ne** adolah kota nelayan nan barado di tangah selatan Provinsi Bình Thuan di Vietnam. Kota iko punyo jumlah panduduak labiah kurang 25,000 urang. Mui ne nan talatak di sapanjang pantai nan kiro-kiro ado 50 kilometer kini alah barubah manjadi tujuan jalan-jalan sajak partangahan taun 1990-an, wakatu itu urang kasinan untuak mancaliak gerhana matohari 24 Oktober 1995. Nan paliang jaleh nampaknyo, pariwisata alah maju di pusek kota Mui Ne, ado labiah dari saratuih resort pantai, restoran, bar, kadai jo kafe. 

Wilayah Mũi Né punyo duo pantai; Pantai Ganh jo Pantai Suoi Nuoc. Kaduonyo banyak didapeki resort, toko jo restoran. Tapi nan paliang banyak dan maju tu di Pantai Rang di wilayah Han Tien (nan turis acok urang takicuah manyabuiknyo Pantai Mui Ne) nan mambantang di  Barat Mui Ne. Angin lauik nan kuek mambuek katigo pantai iko tanamo dek salanca layang jo salanca angin.  

Musim jalan-jalan di Mui Ne dimulai dari bulan Desember sampai April. Rato-rato suhunyo  27&nbsp;°C, iklimnyo paliang banyak angek jo kariang dalam satahun.

Mui Ne tanamo jo gurunnyo nan bawarna putiah, ado danau sarato rawa di tangah gurun itu. Gurun iko juo dipakai untuak tampek balon udaro untuak turis. 

## Ba a caro manuju Mui Ne?
Mui Ne ado di wilayah Kota Phan Thiet dapek dijangaku pakai bus, taxi, kareta api, atau transfer pribadi dari Cam Ranh, Dalat, Ho Chi Minh City (Saigon) jo Nha Trang. Biasonyo jalan dari Ho Chi Minh ka Mui Ne pakai bus lamonyo kiro-kiro 7 jam, tiketnyo saharago 10 USD, jo kareta api 4 jam saharago 18 USD. Naiak taxi dapek 3,5 jam saharago $75 USD, jaraknyo 220&nbsp;km. Bus turis barangkek satiok hari dari Ho Chi Minh city, jo Nha Trang. Phan Thiet punyo duo stasiun kareta api:

1) Stasiun kareta api Phan Thiet: Alamaik: 01 Hoang Hoa Tham St., Phu Trinh Ward, Phan Thiet City, Binh Thuan Province, Vietnam

2) Statsiun kareta api Muong Man: Alamaik: Mường Mán, Hàm Thuận Nam District, Bình Thuận Province. Muong Man belongs to Binh Thuan province and this station located from Phan Thiet city 40 Km.

Stasiun kareta api Saigon: Alamaik: 1 Nguyễn Thông, Phường 10, Quận 3, Hồ Chí Minh
Nha Trang railway station: Address: 17 Thái Nguyên, Phước Tân, Thành phố Nha Trang, Khánh Hòa.

## Galeri

Mui Ne - Balloon over desert.jpg|Balon udaro tabang di bukik pasia putiah
Mui Ne - Dune shades.jpg|Bukik pasia putiah: diliek dari balon udaro
ChamMuiNe.jpg|Manara Cham di Phu Hai
Mui Ne3.jpg|Nelayan satampek
Mui Ne4.jpg|Mamanciang sanjo hari dakek Mũi Né
Mui Ne Harbor, Vietnam.jpg|Palabuahan Mui Ne jo kapa nelayan
Mui Ne stormy 08-2008.jpg|Sabalun hujan
Mui Ne Fairy Stream.jpg|Mũi Né Fairy Stream
White Dune - Mui Ne.jpg|Bukik pasia di Utara Mũi Né
Fishermen Show Theatre - Huyền Thoại Làng Chài.jpg|Teater nelayan - Huyền Thoại Làng Chài


## Rujuakan

## Pranala lua

*
Senyawa kimia

**Senyawa kimia** adolah zat kimia murni nan tadiri dari duo atau babarapo unsur

nan dapek dipacah-pacah manjadi unsur-unsur pambantuak nyo jo reaksi kimia itu.
 Contohnyo, dihidrogen monoksida (air, H2O) adolah sabauh senyawa nan tadiri dari duo atom hidrogen untuak satiok atom oksigen.

Umumnyo, pabandingan iko harus **tetap** karano sifat fisikanyo, bukan pabandingan nan dibuek dek manusia. Oleh karano itu, material takah kuningan, superkonduktor YBCO, semikonduktor "aluminium galium arsenida", atau coklat dianggap sabagai campuran atau aloy, bukan senyawa.

Ciri-ciri nan mambedakan senyawa adolah adonyo rumus kimia. Rumus kimia manandokan pabandingan atom dalam zat, dan jumlah atom dalam molekul tunggalnyo (oleh dek itu rumus kimia etena adolah C2H4 dan bukan CH2. Rumus kimia indak manyabuikan apokah senyawa itu tadiri ateh molekul; contohnya, natrium klorida (garam dapur, NaCl) adolah senyawa ionik.

Senyawa dapaik wujuik dalam babarapo fase. Kebanyakan senyawa dapek barupo zat padat. Senyawa molekuler dapek barupo cairan atau gas. Semua senyawa akan terurai manjadi senyawa nan labiah ketek atau atom individual bila dipanaskan sampai suhu tertentu (nan disabuik suhu penguraian).

Setiok senyawa kimia nan alah dijalehan dalam literatur mamiliki nomor pengenal nan unik, iyolah nomor CAS.

## Jenis senyawa

* asam
* basa
* senyawa ionik
* garam
* oksida
* senyawa organik

## Lihat pula

## Referensi

## Pautan lua
Sepang (distrik)

: *Untuak namo tumbuahan panghasil warno sirah dangan namo samo, liek *'Secang**.''

**Sepang''' adolah distrik nan talatak di bagian selatan nagara bagian Selangor di Malaysia. Barangkali Sepang takana akan Sirkuit Internasional Sepang nan sabagai tampek Kuala Lumpur International Airport, nan malayani Kuala Lumpur.

Bagan Lalang di distrik Sapang adolah sabuah kawasan dima pambangunan untuak tampek wisata tangah dijalankan untuak malayani pelancong-pelancong ka Sirkuit Sepang dari saluruah dunia.

Sirkuit Internasional Sepang adolah tampek Grand Prix Malaysia nan marupokan tampek balapan Formula Satu.

Salah satu daerah nan terkenal di distrik Sepang adolah Cyberjaya, nan juo terkenal sabagai Lambah Silikon Malaysia. Disabuik damikian karano Super Koridor Multimedia nyo. Ado sakita 250 parusahaan multinasional nan talatak di daerah Cyberjaya iko. Ibukota dari distrik Sepang iko adolah Salak Tinggi.

## Pranala lua

* (Malayu) Situs Dewan Distrik Sepang 
* (Inggirih) Sepang di direktori ODP
Desa Budaya Pampang

**Desa Pampang** adolah sabuah koroang budayo nan balokasi di Sungai Siring, Kota Samarinda, Kalimantan Timur nan marupokan objek wisata andalan kota Samarinda.

## Sijarah
Sakitar taun 1960-an, Suku Dayak Apokayan jo Kenyah nan saat itu badomisili di wilayah Kutai Barat jo Malinau, hijrah lantaran indak amuah bagabuang atau indak ingin ikuik ka wilayah Malaysia jo motif dan harapan taraf pandapatan atau ekonomi nan manjanjikan. Rasa nasionalisme mareka ikolah nan mambuek mareka mamiliah tatok bagabuang jo Nagaro Kasatuan Republik Indonesia.

Mareka manampuah pajalanan dan bapindah-pindah salamo batahun-tahun, hanyo jo bajalan kaki. Untuak manyambuang hiduik, mareka singgah di tampek-tampek nan dilaluinyo dan baladang. Kahidupan mareka taruih berpindah-pindah untuak berladang. Sehingga akhirnyo mareka sampai di kawasan Pampang. Akhirnyo mareka hiduik di koroang Pampang dan malakukan babagai kagiatan masyarakaik, sarupo bagotong-royoang, marayokan natal, Jo panen rayo.

## Dirasmikan sabagai koroang budayo
Lalu, di bulan Juni 1991, Gubernur Kaltim HM Ardans mancanangkan jo marasmikan koroang Pampang sabagai koroang Budayo. Pamarintah maraso antusias bahaso koroang budayo iko mamiliki kagiatan positif nan dapek manjadi aset wisata unggulan baiak di tingkat lokal malah hinggo mancanagaro.

Satiok tahunnyo, digala acaro mamparingati ulang taun koroang Pampang, nan disabuik jo namo *Pelas Tahun*.

Malalui koroang ini, pamarintah baarok koroang iko dapek taruih mamaliaro dan malastarikan adaik istiadaik jo budayo masyarakaik Dayak. koroang Budayo Pampang, kini acokkali dikunjuangi dek tamu-tamu VIP nan datang di Kaltim dan para turis lokal jo mancanagaro.

Turis jo para pangunjuang marasa panasaran ingin maliek langsuang eksotisme budayo, adaik istiadaik jo sosok masyarakaik Dayak, nan memang sudah dikana dunia.

Salain itu, pamarintah mandukuang supayo warga Dayak nan manghuni koroang Pampang untuak dapek mangambangkan potensi lain, misalnyo sajo mambuek cindera mato sarupo maniak-maniak Jo sajanisnyo.

## Rujuakan
Batiak (kain)

**Batiak** adolah kain nan bagambar nan dalam mambueknyo sacaro khusus jo caro mambuek atau manjalehan galok dalam gambar itu, siap tu pangelolaan diproses jo caro tatantu nan unik. Batiak Indonesia, sabagai sadoalah caro, teknologi, sarato pangambangan motif dan budayo atau kabiasoan urang nan taikek, dek UNESCO alah ditatapkan sabagai Warisan Kamanusiaan untuak budayo lisan jo non-bendawi (*Masterpieces of the Oral and Intangible Heritage of Humanity*) sajak 2 Oktober 2009.

## Rujuakan
Tari Dayung Sampan

**Tari Dayuang Sampan** adolah tari rakyaik nan masih sabantuak jo tari Angguk nan ado di desa Krebet, Jawa Tangah. Tarian ko marupokan tarian bakalompok, biasonyo diadokan katiko upacaro *tingkeban*, nan marupokan upacaro untuak padusi nan sadang manganduang untuak partamo kalinyo katiko usia kandungannyo alah mancapai 7 bulan dan dapek jo ditampilkan di acara sunaik jo alek.

Tarian *Debag* diadokan biasonyo katiko malam hari, kadang dapek mamakan wakatu hinggo 4 jam, tarian ko biasonyo ditampilkan dek 40 urang panari wanita nan biasonyo barumuah antaro 15-20 tahun, dima biasonyo tarian ko ditampilkan biasonyo sambil mandendangkan *slawat*. Tari Debag mancaliakan carito nan dipatiak dari kitab Barzanzi nan mangisahkan tantang riwayat Nabi Muhammad s.a.w. nan ditimang-timang jo bundonyo dan dikalilingi samo bidadari.

Tari Debag manghadirkan iriangan dendang jo 7 urang padendang pilihan jo pamainan instrumen nan barupo garinjiang jo 5 buah jedor. pagelaran ko dipimpin samo saurang dalang nan disabuik Ro'is, nan akan mambacokan syair dari kitab Tladha, nan kamudian disusul sacaro bargantian jo panari dan padendang lainnyo. garak tari nan dibawokannyo dalam posisi duduak dan tagak, barupo garakan liyiah dan kapalo nan diangguak-angguakan. Panarinyo manggunokan baju jo kebaya tanpa paralu marias mukonyo.
Tari Alang-Alang

**Tari Alang-Alang** adolah bantuak salah satu tari dari nagari Muaro, kecamatan Sijunjuang kabupaten Sawahlunto, Sumatera Barat. Sacaro terminologi, Alang iko baratyi layang-layang, di mano tarian iko manggambaan urang nan sadang bamain layang-layang, mulai dari manaiakkan layang-layang sampai manurunannyo baliak.

Tari iko dibuek samo Munik Gelar Kuncang Marajo dari Muaro. Dahulunyo tari iko dipakai dalam acaro maangkek panghulu, tapi samakin lamo tarian iko dipakai untuak acaro alek nan gadang. Biasonyo panari dalam tarian iko bajumalah duo atau tigo urang kalaki.
Tari Aer Ulak

**Tari Aer Ulak** marupokan tarian tradisional bangsa Tamiang nan tigga di Kuala Simpang, Kabupaten Aceh Timur. Tari iko malambangkan tantang upacaro paramalan nan biaso diadokan dek suku adaik tersebut

Panari dalam tarian ko adolah saurang *datu* (guru) jo paro pangikuiknyo nan disabuik *sida*. Barikuik jalannyo upacaro tasabuik :Datu sarato sida-nyo manyiapkan *nyamu* (sesajian) nan tadiri dari ramu-ramuan untuak kakuatan ghaib nan maagiah isyaraik atau alamaik ka urang-urang nan maadoakan upacara tersebut. Nyamu dibaok ka tangah-tangah ruangan rumah untuak diagiah asok dupa kumayan jo diagiah mantra dek si datu jo sida. Sasudah gerak tari si datu jo sida mambaok *lancang* (tampek sesajian) ka tapi batang aia,lauik, jo malapehannyo jo mantra-mantra. Jalannyo lancang tersebut malambangkan isyaraik tentang kabaruntuangan atau kamalangan nan ka tibo.Urutan gerak dalam Tari Aer Ulak adolah sabagai barikuik :

*mbawa perasap* : sida mangarikan *perasap* (:wadah pambakaran dupa kumanyan ) ka arah datu untuak diagiah mantra;

*ngerajah* : gerak untuak mambaco mantra

*nurunkan lancang* : gerak *mencak* (:pencak) lancang dijampuik jo dibaok ka tapi.

*menanti firasat* : panari duduak tanang jo fokus, saakan-akan manunggu bisikan gaib tantang keberuntungan atau kamalangan

## Referensi
Tari Adok

**Tari Adok** marupokan tari dari daerah Saniang Baka, Sumatera Barat. Urang Minang manyabuiknyo tari Cindua Mato, karano inti utamo dari tari adok iyolah carito Cindua Mato. Dek apo disabuik Tari Adok, iyolah karano alaik utamonyo *adok. Adok* marupokan gandang gadang nan babuek dari kulik harimau nan umuanyo alah 300 taun.

Tari Adok masuak dalam golongan sendratari. Tokoh dalam carito Cindua mato di antaronyo, Dang Tuanku, Bundo Kanduang, Rajo Mudo, Puti Bungsu, Imbang Jaya, Tiang Bungkuak, Bini Rajo Mudo, dan ado tokoh lainnyo.

## Babak
Carito Cindua Mato tabagi dalam babarapo babak, yaitu:

* babak partamo : Imbang Jaya manari basamo Cindua Mato.
* babak kaduo : Cindua Mato mamanciang berang Imbang jaya.
* babak ka tigo : Imbang Jaya barang gadang ka Cindua Mato dan Cindua mato baitu pulo,akhianyo inyo baduo bacakak dan nampak dek Putri Bungsu lalu inyo malarainyo.
* babak ka ampek : Patikaian antaro Cindua Mato dan Imbang jaya samakin maningkek,Putri Bungsu batindak saolah olah manjadi wasit tapi iyo bapihak ka Cindua Mato.
* babak ka limo : Dalam patikaian itu Imbang Jaya maraso binguang karano tibo - tibo ado aia bah. Dek karano itu Cindua Mato dapek mambaok Putri Bungsu ka Pagaruyuang.

## Hiasan jo pakaian
Hiasan nan diparaluan dalam Tari Adok di antaronyo iyolah latar balakang alam Minangkabau jo rumah gadang. Pakaian panari panarinyo iyolah pakaian adaik Minangkabau nan banyak warnanyo ditambah jo karih dan pisau.

## Rujuakan
Bagurau

***Bagurau*** (bahasa Indonesia: bergurau), disabuik pulo jo ***badendang*** (bahasa Indonesia: berdendang) iolah sastra lisan Minangkabau nan dapek ditamuan di sado wilayah Minangkabau. Sastra lisan iko padendangan nan biasonyi diiriangan jo  *[[saluang]]*. Sasuai namonyo, *bagurau* indak lain untuak basanang-sangang, biaonsoyo tema bagurau: sarik iduik, upek, marayu,jo  manyindia.   Irama dalam *bagurau* disabuik *lagu*. *Lagu* iko ado bamacam-macam, sabagian gadang bersifasentimental. Baiak co itu, tadapek duo *lagu* dalam *bagurau*  yaitu *ratok* di daerah Solok dan sekitarnyo dan *singgalang* di daerah Agam dan sekitarnya.

Dialeknyo bagurau dibaok dek duo urang atau labiah; urang partamo bamain saluang dan ciek atau duo urang badendang. Dalam baguruau, padendang biasonyo mambaok an pantun sacaro lapeh, indak dikarang sabalunnyo. Indak hanyo dalam bantuak patunjuak-an bagurau kadang dilakuan sakalompok urang disalo-salo karajo. Karano indak batunjuak baguran nan mode ko kadang pakai saluang, kadang indak. Biasonyo sakalompok urang ko baganti-bagantian badendang . Hari ko alah saketek bagurau di alek di Minangkabau.

## Rujuakan
Kanji

**Kanji** iyolah makanan khas minangkabau nan tabuek dari bareh puluik hitam. Kanji biaso dimakan di wakatu acara - acara tertentu sarupo acara-acara adat. Dalam kanji itu ado kapicayoan urang minang tantang adaik nan ado di minangkabau. Dalam pambuekan kanji tu ado pulo bahan-bahan lain nan di tambahan sarupo golo tabu,santan,gulo sirah .

Sahinggo raso nan ado do kanji tu manih sarupo gulo. Maso dahulo kanji ko sabana banyak urang nan nio alasan nyo bahan nan dipakai tu indak ado nan marusak kesehatan, kalau maso kini kanji tu kurang di miknati/disukoi alasan nyo maso kini alah banyak makanan-makanan nan dapek lansuang di makan "instan".

Warna dari kanji tu iyolah warna coklat golok dan kanjitu punyo ayia sarupo minyak nan taraso wakatu mamakannyo.

## Rujuakan
Batu basurek Pariangan

**Batu basurek Pariangan** adolah ciek batu basurek nan dipakiroan barasa dari abaik ka-14, nan ditamuan di tapi Batang Mengkaweh di lereang Gunuang Marapi, tapeknyo di Nagari Pariangan,Kecamatan Pariangan, Kabupaten Tanah Datar. Batu basurek ko baukuran tinggi 1,6 m, leba 2,6 m, jo taba 1,6 m; barupo sajinih batu vulkanik (*trasit*) tunggal alami nan indak dibantuak.

Tadapek anam barih tulisan nan tatulih pado batu basurek ko, namun apo nan tatulih alah lapuak inggo indak dapek jaleh tabaco. Tadapek angka taun, tapi nan tabaco anyo duo angka nan di muko, iyolah 12. Bantuak tulisan ampia samo jo batu basurek-batu basurek lainnyo dari jaman Rajo Adityawarman.

## Caliak pulo

* Daftar batu basurek di Sumatera Barat
* Pariangan, Pariangan, Tanah Datar

## Pautan lua

* Munculnya Tokoh Datuk Perpatih Nan Sabatang dengan Datuk Ketumangguangan Berdasarkan Isi Prasasti , dek Nurmatias - BPCB Sumbar

## Rujuakan
Sanok pisang

SANOK PISANG

**Sanok pisang** adolah makanan Tradisional nan barasah dari minangkabau. sanok pisang itu tamasuak kadalam folklor bukan lisan dek apo dikecekan masuak kadalam folklor bukanya karano makanan itu tamasuak dalam foklor itu, foklor tu tabagi 3 bagian iyolah :folklor lisan,setengah lisan, dan bukan lisan. sanok pisang ko marupoan makanan tradisional minangkabau dan caro pembuatan babeda - beda pulo cuman bahan pokoknyo se nan samonyo.bahan untuak mambuek sanok ko biasonyo: pisang batu atau pisang rajo nan alah masak atau nan alah kuniang kuliknyo ,gulo saka,aia,daun pandan dan adon pulo nan mambuek nyo pakai santan karambia gai.

sanok ko ado pado acara 'maniakan kudo - kudo rumah,katiko acara adat,bulan puaso,pado saaik urang ka mananybik padi,atau urang kasawah dan acara- acara tatantu lainnyo. sanok pisang marupoan makan nan khas pulo minang tapi makanan iko jarang dibuek dek urang lain karano urang kini banyak nan mambali makanan nan alah jadi selai. pado hal sanok pisang mambuek nyo ndak payah gai do tapi iyo dek mamparaluan proses senyo.
Ladu sala

**Ladu sala** adolah makanan khas dari Pariaman nan gurih, untuak dijadian lawan makan jo nasi pun cocok, karano ladu sala ko adolah varian tabaru nan dioleh dek masarakaik Pariaman, mulai dari adonan sala bulek manjadi keripik ladu sala. Bedanyo hanyo caro mambueknyo sajo. Sala bulek kalau mambueknyo hanyo dibulekan sajo jo tangan, tapi kalau ladu sala ko adolo pencetak khususnyo, buliah jo arai pinang ataupun pencetak nan dijua di pasa.

## Rujuakan
Candi Pulau Sawah

**Candi Pulau Sawah** adolah candi bacorak agamo Buddha nan talatak di Nagari Siguntur, Kecamatan Sitiung, Dharmasraya, Sumatra Barat. Prasasti iko tasobok dek tim panaliti dari *Pusat Penelitian Arkeologi Nasional* (Puslit Arkenas).

## Bantuak
Candi ko punyo 2 buah bangunan nan patamo Candi Pulau Sawah I jo Candi Pulau Sawah II. Candi Pulau Sawah I tadiri dari ciek bangunan gadang satinggi 2,4 meter. Bangunan ko babantuak kotak basegi duo puluh, nan tiok-tiok sisinyo indak samo panjang. Tapek di tangah bangunan, ado sabuah lubang gadang babantuak ampek basegi panjang baukuran 2,06 x 1,82 meter dan kadalamannyo 2,4 meter. Bagian mungko bangunan ko ado sabuah lubang nan kadalamannyo samo tapi luwehnyo babeda. Lubang ko agak labiah ketek dari ukuran lubang sabalunnyo, baukuran 1,2 x 1,57 meter. Kaduo lubang ko babantuak persegi panjang iko iyolah kolam tampek pamandian. Candi Pulau Sawah II dipakirokan barupo sabuah kompleks candi, di mano di dalamnyo ado candi ketek jo tabek pincuran mandi. Ado juo, parik-parik nan lawehnyo 100 x 100 meter.
## Rujuakan
Sumpah Satie Bukik Marapalam

**Sumpah Satie Bukik Marapalam** adolah bantuak pajanjiian nan didanguangan sausai tajadinyo Parang Paderi. Katiko paristiwa ko, timbua falsafah "Adaik basandi syara', syara' basandi kitabullah" buliah diartian dalam papatah "syara' mandaki, adaik manurun, syara' mangato, adaik mamakai". Mukasuiknyo, agamo masuak ka darek (padalaman Minangkabau) jo adaik turun dari darek ka pasisia Minangkabau. Makonyo, agamo jo adaIk di Minangkabau ndak buliah dipisahan.

Rusli Amran dalam *"Sumatra Barat Hingga Plakat Panjang*" manyabuikan, sumpah iko lahia dari "*win-win solution"* untuak mampartahankan baliak Minangkabau nan tabalah akibaik Parang Paderi.

Sasudah sumpah iko digemaan, kaum adaik jo kaum agamo pun saliang barangkulan, jo malupoan konflik di antaro kaduonyo nan balangsuang labiah dari 30 tahun.

## Sajarah
Latar balakang tajadinyo pajanjian Sumpah Satie Bukik Marapalam iolah karano ado Parang Paderi. Pasalisiahan antaro kaum agamo, nan dikana jo harimau nan salapan***,*** jo kaum adaik. Para Ulama Minangkabau manganggap kalau banyak kabiasoan di Minangkabau batantangan jo ajaran agamo islam.

Salain sistem kekerabatan jo hukum warisan nan sifaiknyo matrilineal, pajudian, sabuang ayam, minuman kareh, jo lungganyo panagakan syari'at islam manjadi pamicu utamo palawanan kaum Paderi.

Lalu, timbualah Parang Paderi pado taun 1803. Ikuiknyo Belanda dibarisan kaum adaik, mambuek parang manjadi balaruik-laruik, nan subananyo marugian kaum adaik ko. Pado akhirnyo, timbua kasadaran kaum adaik jo kaum Paderi bahwasonyo, musuah utamonyo iolah Balando. Kaum Paderi jo kaum adaik basatu malawan panjajah. Puncaknyo iolah Pajanjian Sumpah Satie Bukik Marapalam taun 1837**.**

## Isi pajanjian
Falsafah Minangkabau "Adat basandi syarak, Syarak Basandi Kitabullah*"*  iolah hasil utamo nan dilahiakan jo disatujui di Sumpah Satie Bukit marapalam. Iko manjadi padoman utamo, untuak managakkan hukum, aturan adaik jo agamo di Minangkabau. Untuak palengkap, disetujui bahwasonyo *Syarak mangato, Adat mamakai*. Makasuiknyo iolah, "panduan utamo tetaplah syara' (hukum islam)".

Hasil dari Sumpah Satie Bukik Marapalam ko dituangan ka filsafat adaik "Adaik Basandi Syara', Syara' Basandi Kitabullah". *Syara' mangato adaik mamakai*. *Adaik nan buruak dibuang, adaik nan elok dipakai*. *Syara' jo adaik bak aua jo tabiang-sanda manyanda kaduonyo*. Makasuiknyo, adaik Minangakabau iko didasari pado agamo islam jo agamo manuruik Kitabullah atau Alquran.

Disatujuinyo pajanjian Sumpah Satie Bukik Marapalam, sado aturan-aturan adaik Minangkabau disasuaikan jo ajaran agamo islam. Iko tantunyo mahasilkan dampak, urang Minang harus urang islam (untuak mancapai tujuan falsafah Minangkabau), Sistem Matrilineal, Dilarangnyo judi, maminum minuman kareh jo pabuatan maksiat lainnyo, manjadian surau untuak pusek kagiatan (Salain tampek baribadah, surau manjadi tampek baraja ilmu agamo jo pandidikan informal lainnyo contohnyo: silek).
## Rujuakan
Lubuk larangan

Lubuak Larangan

Suaka Margasatwa Rimbang baling adolah tampek nan banyak manyimpan bajuta tampek rancaknyo,nan batampek di kabupaten kuantan jo singingi jo kampar. Ado ciek sungai nan baguno untuak transfortasi di kampuang kampuang nan barado di tapian sungai subayang nan banamo sungai Subayang.Sungai Subayang adolo gunonyo untuak mancari razaki masyarakaik jo tampek iduik binatang jo tumbuhan.

Sungai Subayang banyak mambari kauntuangan untuak masyarakaik sakitarnyo.Rimbo,Sungai jo budayonyo adolah paninggalan nenek moyangnyo nan rancak di caliak jo di palajari.

## Rujuakan
Sate didong

**Sate didong** adolah Sate nan barasa dari batusangkar. Sate nan manjojoan jo caro kaki limo talatak sakitar limo kilo meter dari Istano Basa Pagaruyung. Tampeknyo tapeknyo di pasa  Batusangkar jalan,Soekarno-Hatta. Sate didong badiri pado taun 1970-an. Sate didong buka tiok hari pado jam 3 patang hari sampai pukua 11 malam. Paminat sate iko indak hanyo masyarakaik Batusangkar, tatapi juo turih dari lua kota, sampai kalua nagari. Garobak sate didong punyo tampek duduak untuak 20 urang biasonyo panuh katiko sanjo. Sate didong kayo raso karano dibuek mamakai bumbu dapua nan langkok:langkueh,kunyik, lado, sarai, bawang sirah ..
## Rujuakan